**ANEXA 2**

la Regulament

**CONVENŢIE DE PARTICIPARE**

**la piaţa centralizată de gaze naturale administrată de BRM**

**nr. ……./…………….**

Încheiată între:

**BURSA ROMÂNĂ DE MĂRFURI – S.A.**

**Nr. de înregistrare la Registrul Comerţului J40/19450/1992**

**Cod Unic de Înregistrare RO1562694**

**Licenţa nr. 1797/19.07.2013 emisă de Autoritatea Naţională de Reglementare în Domeniul Energiei**

denumită în cele ce urmează “BRM”, în calitate de Operator al pieţelor centralizate de gaze naturale,

şi

**Societatea …………………………………..................................................................................................**

**cu sediul în localitatea....................., str. ................., cod poştal.........................................., tel......................., fax.................., adresa e-mail................, având cont deschis la banca ...................., cont nr...............................**

**Nr. de înregistrare la Registrul Comerţului…………….............................................................**

**Cod Unic de Înregistrare…………..............................................................................................**

**Licenţa nr.\*) ......................./................. emisă de Autoritatea Naţională de Reglementare în Domeniul Energiei,**

**Nr. cont la Registrul de tranzacţionare pe pieţele centralizate de gaze naturale.................................,**

denumită în cele ce urmează „Participant”, în calitate de participant în Ringul contractelor bilaterale de gaze naturale,

denumite în mod colectiv „Părţile”.

**\*)** unde este cazul

**PREAMBUL**

Participantul încheie cu Bursa Română de Mărfuri – S.A. prezenta Convenţie de participare la piața centralizată de gaze naturale administrată de BRM, denumită în cele ce urmează „Convenţie”, în condiţiile transmiterii următoarelor documente :

-  Certificat constatator emis de către Oficiul Registrului Comertului, în original sau în copie, cu cel mult 90 de zile înainte de data depunerii dosarului de afiliere

-   copie a ultimului bilanț contabil

-   copie CUI

-   copie a licenței valabile emise de către Autoritatea Națională de Reglementare în Domeniul Energiei (ANRE) pentru comercializarea gazelor naturale (cu excepția titularilor de licență de distribuție, titularilor de licență de înmagazinare din sectorul gazelor naturale și clienţilor finali care au încheiat, în prealabil, contract de echilibrare și acces la PVT cu OTS)

- contractul de echilibrare și acces la PVT încheiat cu OTS

- dovada calităţii de membru acţionar sau de membru afiliat al Bursei Române de Mărfuri – S.A.;

- dovada deținerii unui cod ACER, în cazul participantilor care se înscriu la tranzacții pe piața angro.

Prin semnarea prezentei Convenții, Participantul obține calitatea de Membru Afiliat al BRM, și are dreptul de a tranzacţiona pe toate pieţele administrate de către BRM, în baza nr. **MA….../………………** şi în baza Legii nr. 357/2005 privind bursele de mărfuri.

De asemenea, prin semnarea prezentei Convenții, Participantul se obligă să respecte reglementările aplicabile pieţelor administrate de către BRM pe care tranzacţionează și să execute toate obligaţiile decurgând din tranzacţiile efectuate pe pieţele administrate de către BRM.

**I.TERMINOLOGIE**

Termenii utilizaţi în prezenta Convenţie sunt definiţi conform prevederilor Regulamentului privind cadrul organizat de tranzacţionare a produselor standardizate pe pieţele centralizate de gaze naturale administrate de Societatea Bursa Română de Mărfuri (Romanian Commodities Exchange) – S.A., aprobat prin Ordinul preşedintelui Autorității Naționale de Reglementare în Domeniul Energiei nr. 223/2018 (denumit în continuare ”Regulament”), ale procedurilor de tranzacționare specifice piețelor centralizate de gaze naturale administrate de BRM si avizate de ANRE(denumite in cele ce urmeaza „Proceduri”) , precum şi ale altor acte normative aplicabile.

**II. OBIECTUL CONVENŢIEI**

Prezenta Convenţie defineşte drepturile şi obligaţiile Părților: administrarea, organizarea, participarea şi derularea tranzacţiilor în Ringul contractelor bilaterale de gaze naturale.

**III.DREPTURILE PARTICIPANTULUI**

**1.** Participantul are dreptul să introducă şi să întreţină ordine, prin care îşi exprimă intenţia fermă de a cumpăra sau de a vinde anumite cantităţi de gaze naturale, la un preţ ferm precizat şi pe o perioadă predefinită, în baza:

* produselor și contractelor aferente, prevăzute în Regulament și în procedurile specifice ca fiind aplicabile pentru Piaţa produselor standardizate pe termen scurt sau pentru Piaţa produselor standardizate pe termen mediu şi lung.
* acordului-cadru pentru prestarea serviciilor de contraparte, pentru produsele tranzactțonate prin intermediul Contrapărții.

**2.** Participantul are dreptul să solicite retragerea ordinului iniţiator publicat în vederea organizării de şedinţe de tranzacţionare sau republicarea unui ordin iniţiator pentru care şedinţa de tranzacţionare a fost anulată, conform termenelor şi condiţiilor precizate prin Regulament.

**3.** Participantul are dreptul să îi fie restituite garanţiile constituite în scopul participării la o şedinţă de tranzacţionare, în conformitate cu prevederile Regulamentului.

**4.** Prezenta Convenţie poate înceta în baza unei înştiinţări scrise, transmisă de Participant în conformitate cu prevederile Regulamentului, fără ca acest lucru să afecteze îndeplinirea obligaţiilor Participantului către alţi Participanţi şi/sau către BRM, obligații existente la data încetării Convenţiei.

**5.** În cazul în care textul Convenţiei este revizuit, iar modificarea/modificările avizate de ANRE nu sunt acceptate şi de către Participant, acesta va notifica BRM cu privire la renunţarea la calitatea sa de Participant, în termen de maximum 5 zile lucrătoare de la data modificării. Într-o astfel de situaţie, Convenţia se va aplica în versiunea nemodificată până la data primirii notificării.

**6.** În situaţia în care Participantul renunţă la calitatea sa, acesta nu poate solicita restituirea tarifelor prevăzute in Regulament.

7. Înainte de a primi originalele prin intermediul curieratului, Participantul are dreptul de a primi prin poștă electronică/fax facturile care au ca obiect tarifele şi comisioanele aferente activităţii desfăşurate de BRM, în termen de două zile lucrătoare de la emiterea acestora și în timp util, astfel încât să poată fi achitate la scadență.

**IV. OBLIGAŢIILE PARTICIPANTULUI**

**1.** Participantul trebuie să respecte pe deplin prevederile Regulamentului, Procedurilor, precum şi ale prezentei Convenţii.

**2.** În vederea participării la şedinţele de tranzacţionare organizate, Participantul trebuie să constituie garanţii de participare în favoarea BRM. Cuantumul, termenul de depunere si valabilitatea acestor garanţii sunt cele stabilite prin Regulament și Proceduri.

**3.** În cazul desemnării sale drept parte într-o tranzacţie, Participantul este obligat să încheie contractul aferent produsului tranzactionat, cu respectarea prevederilor Regulamentului și Procedurilor.

**4.** Participantul are obligaţia să notifice BRM asupra oricăror modificări intervenite în documentele/datele furnizate în vederea înregistrării pentru participarea sa pe piețele centralizate de gaze naturale. În cazul în care datele de identificare ale Participantului menţionate în prezenta Convenţie se modifică, Părţile vor încheia un act adiţional în acest sens.

**V. DREPTURILE BRM**

**1.** BRM are dreptul să decidă suspendarea / revocarea dreptului de tranzacţionare sau rezilierea prezentei Convenţii, în conformitate cu propriul Regulament de Organizare şi Funcţionare (ROF), cu Regulamentul şi/sau cu prezenta Convenţie.

**2.** În cazul în care, din culpa Participantului, contractul de vânzare–cumpărare semnat de acesta cu partea desemnată şi notificată în urma şedinţei de tranzacţionare nu coincide în formă şi conţinut cu textul contractului asociat tipului de produs tranzacționat (respectiv contractul standard al BRM, preagreat sau asociat ordinului inițiator, după caz), BRM are dreptul de a executa garanţiile de participare la şedinţa de tranzacţionare, în conformitate cu prevederile Regulamentului.

Excepţie fac situaţiile în care una sau mai multe dintre prevederile contractuale trebuie completate/modificate ca urmare a modificărilor legislaţiei aplicabile, ca urmare a depistării unei erori materiale ce impune corecţie sau ca urmare a depistării unor neconcordanţe între textul contractului şi legislaţia aplicabilă. Aceste completări/modificări se vor face cu înştiinţarea şi acordul Părţilor.

**3.** BRM are dreptul să solicite şi să încaseze tarifele şi comisioanele aferente activităţii desfăşurate, conform prevederilor Regulamentului. Participantul poate efectua plata facturilor care au ca obiect tarifele și comisioanele aferente activității desfășurate de BRM anterior primirii acestora în original.

În cazul neachitării acestora până la termenul scadent, BRM are dreptul de a suspenda accesul participantului la şedinţele de tranzacţionare, până la momentul onorării obligaţiilor.

**4.** În situaţia în care nu este posibilă asigurarea bunei desfăşurări a şedinţei electronice de tranzacţionare, dar este posibilă reluarea acesteia în aceeaşi zi, BRM are dreptul de a prelungi perioada de tranzacţionare cel puţin cu perioada de timp de întrerupere, începând cu ora reluării şedinţei.

**VI. OBLIGAŢIILE BRM**

**1.** BRM are obligaţia să respecte pe deplin prevederile Regulamentului si procedurilor specifice avizate de ANRE, precum şi prevederile prezentei Convenţii.

**2.** BRM are obligaţia de a programa, organiza şi anula şedinţele de tranzacţionare, cu respectarea întocmai a prevederilor Regulamentului, Procedurilor şi ale prezentei Convenţii.

**3.** BRM va transmite în timp util notificările aferente tranzacţiilor, atât către Participanţi, cât şi Operatorului Sistemului Naţional de Transport al Gazelor Naturale, în speță Societatea Națională de Transport de Gaze Naturale Transgaz – S.A..

**4**. BRM va întocmi şi transmite ANRE raportări aferente tranzacţiilor încheiate, conform reglementărilor în vigoare.

**5.** BRM are obligaţia să asigure un mediu de tranzacţionare în condiţii de corectitudine, obiectivitate, independenţă, echidistanţă, transparenţă şi nediscriminare.

**6.** BRM are obligația de a asigura securitatea accesului la platformele de tranzacționare și confidențialitatea informațiilor sensibile comercial.

**VII. FORŢA MAJORĂ**

**1**. Niciuna dintre Părţi nu răspunde de neexecutarea în termen şi/sau de executarea în mod necorespunzător, total sau parţial, a oricărei obligaţii care îi revine în baza prezentei Convenţii, dacă o asemenea situaţie se datorează unui caz de forţă majoră, survenit în condiţiile legii. Partea care invocă un caz de forţă majoră are obligaţia notificării celeilalte părţi, în termen de maximum 48 de ore de la data apariţiei acestuia, notificare urmată de remiterea înscrisului justificativ, emis în conformitate cu legislaţia în vigoare, în termen de 20 de zile calendaristice de la aceeaşi dată.

**2**. Prevederile pct. 1 nu se aplică în situaţia cazului fortuit.

**VIII. LEGISLAŢIA APLICABILĂ. SOLUŢIONAREA LITIGIILOR**

**1.** Prezenta Convenţie este interpretată şi guvernată în conformitate cu legile române în vigoare.

**2**. Părţile convin ca orice neînţelegere sau litigiu decurgând din sau în legătură cu prezenta Convenţie, inclusiv referitor la încheierea, executarea ori desfiinţarea sa, să fie soluţionate pe cale amiabilă, într-un termen care nu poate depăşi 5 (cinci) zile de la data notificării.

În caz contrar, se va apela la arbitrajul Curţii de Arbitraj Comercial Internaţional de pe lângă Camera de Comerţ şi Industrie a României, în conformitate cu Regulile de procedură arbitrală ale acestei Curţi şi în conformitate cu Codul de procedură civilă. Limba arbitrajului va fi limba română.

**IX. DISPOZIŢII FINALE**

Prezenta Convenţie se consideră reziliată de plin drept, cu efect imediat, fără vreo altă formalitate ori intervenţia instanţei judecătoreşti/altei autorităţi, în situaţia în care Participantului i-a fost retrasă calitatea de membru afiliat al BRM.

Prezenta Convenţie a fost încheiată astăzi, ............................., în două exemplare originale, câte unul pentru fiecare Parte, este valabilă pe durata unui an calendaristic şi se prelungeşte automat cu câte un an, în cazul în care niciuna din părţi nu notifică încetarea convenţiei în scris, cu un preaviz de minimum 15 zile.

**Reprezentant legal Reprezentant legal**

**Bursa Română de Mărfuri – S.A. S.C.** ..............................…